Dookudu

Dookudu on vuonna 2011 ilmestynyt intialainen, telugunkielinen elokuva, jonka on ohjannut Sreenu Vaitla. Pääosaroolissa nähdään Mahesh Babu. Elokuva voitti useita palkintoja, mukaan lukien seitsemän Nandi Awards- ja kuusi Filmfare Awards South -palkintoa.

 Juoni 
Shankar Narayana (Prakash Raj) on kansan rakastama ideaalisia arvojaan ajava poliitikko. Shankarin unelma on nähdä, että myös hänen poikansa Ajay menestyisi politiikassa. Shankar joutuu kuitenkin tuhoisaan auto-onnettomuuteen ja vaipuu koomaan, kun rekka työntää hänen autonsa rotkoon. Shankarin perhe haluaa suojella Shankaria, ja tämän selviäminen hengissä pidetään salassa.

Neljätoista vuotta myöhemmin Shankarin poika Ajay Kumar (Mahesh Babu) on Mumbaissa työskentelevä, tehtävissään menestynyt poliisi, jolla on kuitenkin pieniä erimielisyyksiä päällikkönsä (Nassar) kanssa. Ajayn tehtävänä on pidättää mafiajohtaja Nayak (Sonu Sood). Salaisella tehtävällä Istanbulissa Ajay nappaa Nayakin veljen Buntyn (Ajaz Khan). Sattumalta paljastuu myös, että Shankarin onnettomuuden takana olikin korruptoitunut, kilpaileva poliitikko Mallesh Yadav (Kota Srinivasa Rao), jolla on yhteyksiä Nayakiin. Istanbulissa Ajay myös rakastuu tapaamaansa Prashanthi-nimiseen turistiin (Samantha Ruth Prabhu), joka paljastuu myöhemmin Ajayn päällikön tyttäreksi.

Yllättäen Shankar herää vuosia kestäneestä koomastaan. Lääkärit kehottavat perhettä välttämään kertomasta Shankarille järkyttäviä tai masentavia uutisia, jotta tämän terveys ei pettäisi. Shankarille ei kerrota onnettomuudesta eikä sen aiheuttajista, ja tehdäkseen isänsä onnelliseksi Ajay uskottelee olevansa menestynyt poliitikko. Hän lavastaa perheen kodin poliittiseksi näyttämöksi ja värvää seuraajikseen näyttelijöitä valehdellen heille, että kyseessä on Shankar Narayanaa käsittelevä tositelevisio-ohjelma. Isänsä vuoksi Ajay myös menee Prasanthin kanssa naimisiin.

Loput elokuvasta kertoo, kuinka Ajay järjestää isänsä kostamaan onnettomuuden aiheuttaneille kilpailijoilleen siten, että isä itse ei kuitenkaan saa tietää.

 Vastaanotto 
 Palkinnot ja ehdokkuudet 
Dookudu voitti paljon palkintoja.

 Palkinto  Kategoria  Ehdokas  Lopputulos  Lähde Nandi Awards 2011  Viihdyttävä elokuva  14 Reels Entertainment     Miespääosa  Mahesh Babu     Miessivuosa  Prakash Raj     Mieskoomikko  M. S. Narayana     Leikkaus  M. R. Varma     Käsikirjoitus  Sreenu Vaitla     Stuntit  Vijayan     Filmfare Awards South 2011(telugu)  Elokuva  14 Reels Entertainment     Ohajaus  Sreenu Vaitla     Miespääosa  Mahesh Babu     Naispääosa  Samantha Ruth Prabhu     Miessivuosa  M. S. Narayana     Miessivuosa  Prakash Raj     Musiikki  S. Thaman     Mieslaulaja  Rahul Nambiar: ”Guruvaram March Okati”     Naislaulaja  Ramya N. S.: ”Poovai Poovai”     Sanoitus  Ramajogayya Sastry: ”Guruvaram March Okati”     Hyderabad Times Film Awards 2011  Elokuva  14 Reels Entertainment     Ohjaus  Sreenu Vaitla     Miesnäyttelijä  Mahesh Babu     Koomikko  Brahmanandam     Miesantagonisti  Kota Srinivasa Rao     Miesantagonisti  Sayaji Shinde     Musiikki  S. Thaman     Mieslaulaja  Rahul Nambiar: ”Guruvaram March Okati”     Naislaulaja  Ramya N. S.: ”Poovai Poovai”     SIIMA Awards 2012 (telugu)  Miessivuosa  Prakash Raj     Sanoitus  Ramajogayya Sastry     Musiikki  S. Thaman     Mieslaulaja  Rahul Nambiar     Koomikko  Brahmanandam     Miesnäyttelijä  Mahesh Babu     Ohjaaja  Sreenu Vaitla     Elokuva  14 Reels Entertainment    

 Rooleissa 

 Musiikki 
Elokuvan soundtrackin on säveltänyt S. Thaman. Soundtrack-albumin julkaisutilaisuus järjestettiin Hyderabadissa 18. elokuuta 2011.

 Uudelleenfilmatisoinnit 
Dookudusta on tehty vuonna 2012 ilmestynyt bengalinkielinen uudelleenfilmatisointi Challenge 2. Sen ohjasi Raja Chanda.

 Lähteet 

 Aiheesta muualla 



Luokka:Vuoden 2011 intialaiset elokuvat
Luokka:Intialaiset toimintakomediat
Luokka:Telugunkieliset elokuvat